SKRIFTLIG FORESPOERGSEL E-3261/98

af Sérgio Ribeiro (GUE/NGL) til Kommissionen

(28. oktober 1998)

Om: Den tyske plejeforsikring

Den 5. november 1996 stillede jeg Kommissionen en forespoergsel (E-3178/96(1)) om de tyske myndigheders beslutning om at fjerne retten til plejegodtgoerelse for folk, der ganske vist havde betalt deres forsikringsbidrag, men besluttet sig til at forlade Tyskland, hvilket hovedsagelig rammer borgere fra andre medlemsstater, der har arbejdet som gaestearbejdere i Tyskland,

I sit svar af 21. januar 1997 foreslog Kommissionen, at man afventede en afgoerelse fra Domstolen, der var blevet anmodet om at udtale sig om, hvorvidt den tyske plejeforsikring var i overensstemmelse med faellesskabsretten (Sag C-160/96, Molenaar).

Domstolen afsagde sin dom den 5. marts 1998, hvoraf det fremgaar, at "artikel 19, stk. 1, artikel 25, stk. 1, og artikel 28, stk. 1, i Raadets forordning (EOEF) 1408/71(2) af 14. juni 1971.... som aendret og ajourfoert ved Raadets forordning (EOEF) 2001/83(3) af 2. juni 1983, er derimod til hinder for, at retten til en ydelse som plejegodtgoerelsen, som bestaar af en kontantydelse i anledning af sygdom, er betinget af, at den forsikrede er bosat i den stat, hvis ordning han er tilsluttet." Hvad har Kommissionen i denne forbindelse gjort, eller hvad vil den goere for at skabe ligebehandling mellem arbejdstagerne i Tyskland?

Svar afgivet paa Kommissionens vegne af Pádraig Flynn

(29. januar 1999)

I sin afgoerelse af 5. marts 1998 i sag C-160/96, Molenaar, opfattede Domstolen den paagaeldende plejegodtgoerelse som en kontantydelse i anledning af sygdom.

Efter denne fortolkning kan alle, der kun har ret til pension i Tyskland, men bor i en anden medlemsstat, nyde godt af retten til eksport af plejegodtgoerelsen (artikel 28 i Raadets forordning (EOEF) 1408/71 af 14. juni 1971 om anvendelse af de sociale sikringsordninger paa arbejdstagere og deres familiemedlemmer, der flytter inden for Faellesskabet(4)). Men naar det drejer sig om en person, der har ret til to eller flere pensioner, boer det foerst afklares, hvilken medlemsstat der har ansvaret for de paagaeldende sygesikringsydelser. Hvis en person bor i en medlemsstat, som ogsaa udbetaler en pension til den paagaeldende, er det denne medlemsstat, der har ansvaret (artikel 27 i forordning (EOEF) 1408/71).

Under disse omstaendigheder er det ikke udelukket, at en person, der nyder godt af en tysk pension, men som f.eks. bor i sin oprindelige medlemsstat, som ogsaa udbetaler en pension til den paagaeldende, ikke kan have ret til eksport af plejegodtgoerelse fra Tyskland.

Hvis personen arbejder i Tyskland, fastsaetter artikel 3 i forordning (EOEF) 1408/71, at personen nyder godt af de samme rettigheder i henhold til tysk lovgivning, som landets egne statsborgere.

I handlingsplanen om fri bevaegelighed(5) har Kommissionen forpligtet sig til at foreslaa en forbedring af den generelle juridiske ramme, herunder en reform af reglerne om koordinering af de sociale sikringsordninger, fremme af samarbejdet mellem de nationale forvaltninger og en forbedring af informationen af den europaeiske borger.

(1) EFT C 138 af 5.5.1997, s. 32.

(2) EFT L 149 af 5.7.1971, s. 2.

(3) EFT L 230 af 22.8.1984, s. 86.

(4) EFT L 149 af 5.7.1971.

(5) KOM(97) 586 endelig udg.